
Szentendre Város Önkormányzat Képviselő-testületének

2024. január 31-i üléséről készült jegyzőkönyvéből

15.
Előterjesztés a Postás strandon lévő ingatlanegyüttes hasznosításáról 

Előadó: Fülöp Zsolt polgármester
Szentendre Város Önkormányzat Képviselő-testületének

14/2024. (I.31.) Kt. sz. határozata:

Szentendre Város Önkormányzat Képviselő-testülete a 

1. Szentendre Város Önkormányzat tulajdonában álló, 25/8 hrsz. alatt felvett, természetben a Postás strandon található, közterület megjelölésű, valamint az azon álló meglévő felépítmény érintettsége okán a 83/6 hrsz. alatt fellelhető közterület megjelölésű ingatlanokon lévő sportlétesítmények (teniszpályák és kiszolgálóhelyiségek, valamint strand-röplabda pálya) biztonságos és folyamatos üzemeltetésének biztosítása érdekében a sportlétesítmények és a mosdó üzemeltetését közfeladat ellátási szerződés keretében kívánja megvalósítani;
2. az előző pontban foglaltakra figyelemmel felhatalmazza a Polgármestert, hogy a jelenleg érvényben lévő szerződés 2024. 06. 30-ai lejártát követő időszakra szólóan kössön közfeladat ellátási szerződést a Lido Sport és Szabadidő Kft-vel. A közfeladat ellátási szerződés határozott időre szólóan, legfeljebb 18 hónapra köthető meg 2025. december 31-éig bezárólag;
3. a közfeladat ellátási szerződésben az Önkormányzatra nézve kedvezőtlenebb pénzügyi feltételrendszer nem fogadható el a jelenleg érvényben lévő szerződés előírásaihoz képest;
4. felkéri a Polgármestert, hogy a közfeladat ellátási szerződés, illetve az azon alapuló üzemeltetési szerződés tervezetét jóváhagyás végett terjessze be a Képviselő-testület 2024. márciusi ülésére.

Felelős: Polgármester

Határidő: 1.-3. pont: azonnal


          4. pont: 2024. márciusi képviselő-testületi ülés

A végrehajtásért közvetlenül felelős: Városfejlesztési és Vagyongazdálkodási Iroda

 K. m. f.

Fülöp Zsolt s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Városfejlesztési és Vagyongazdálkodási Iroda, Vagyonhasznosítási ügyintéző - intézkedésre
4. Pénzügyi Iroda, Irodavezető - intézkedésre
Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2024. február 1.
Simor Györgyné
jegyzőkönyvvezető

